Bastille fees, Franschhoek
Julie 17, 2011 in Sonder kategorie
Die naweek was dit weer die jaarlikse Bastille Fees op Franschhoek. Groot vrolikheid.
Ons daag vroeg genoeg op om nog sitplek by 'n sentraal geleë stoep-koffiewinkel te kry. Eintlik weet ek glad nie waaroor die fees gaan nie. Ons ry eintlik sommer net vir die joy ride deur Franschoek op pad na 'n ander bestemming toe.
Nie te lank na ons ons sit gekry het nie kom daar 'n orkes verbygemarsjeer.
'n Klein groepie onder leiding van 'n ouerige man maak 'n eie groepie wat op die sypaadjie musiek maak.
'n Paar jong mannetjies kollekteer donasies met roomysbakke, tot stoornis van sommige eienaars van die sypaadjie-restaurateurs.
Franse berets is die voorkeurhooftooisel vir die dag.
Sommige het 'n beter sitplek as andere.
Reg voor waar ons sit is 'n tafel opgeslaan waar Jagermeisters in mengsel met 'n energiedrankie (dink ek?) aangebied word.
Dis baie interessant om die verbygangers se gesigsuitdrukkings dop te hou wanneer hulle besef wat aangebied word. Feitlik almal kry so 'n effe stout-geamuseerde uitdrukking, kyk takserend na hul maat, amper asof dit 'n 'dare' is, en val vir die uitnodiging.
Ons kry later koers Villiersdorp se kant toe.
Aan die bo-kant van die dorp waar jy links draai by die museum is daar bietjie van 'n commotion aan die gang op 'n kleiner skaal. Twee manne is met 'n verwoede stoeigeveg besig in die middel van die pad.